Calabar
Store norske leksikon,Geografi,Verdens geografi,Afrika,Nigerias geografi
Calabar er en by i sørøstlige Nigeria, hovedstad i delstaten Cross River, 8 km fra utløpet av Calabar-elven med 263 103 innbyggere (projeksjon 2020).
Calabar er en viktig havneby med blant annet båtforbindelse til Limbe og Douala i Kamerun. Som grenseby til Kamerun har byen også veiforbindelse til nabolandet i øst.Industrien omfatter blant annet sagbruk, oljemøller, sement- og gummi-industri og skipsbygging. Utførsel av blant annet palmeprodukter, tømmer, gummi og kakao.Byen har universitet (1975) og flere høyskoler samt bymuseum. Historie Byen vokste frem på 1600-tallet som markedsby for efik-folket, med en betydelig slavehandel. Den var under navnet Old Calabar hovedstad for de britiske protektorater Oil Rivers (1885–1893), Niger Coast (1893–1900) og Southern Nigeria (1900–1906). Les mer i Store norske leksikon Nigeria Nigerias geografi Nigerias historie økonomi og næringsliv i Nigeria